પીએમને કોંગ્રેસ પર હુમલો ચાલુ રાખતા કહ્યું કે, ‘તે અવિશ્વાસથી ઘેરાયેલી છે. આ તેમની સમગ્ર કાર્યશૈલીનો ભાગ છે. સ્વચ્છ ભારત, યોગ દિવસ, દેશના મુખ્ય ન્યાયાધીશ, આરબીઆઈ, અર્થવ્યવસ્થાના આંકડા આપતી સંસ્થાઓ, ચૂંટણી પંચ, ઈવીએમ પર તેમને વિશ્વાસ નથી. કેમકે કોંગ્રેસને પોતાને પર વિશ્વાસ નથી. કેટલાક મુઠ્ઠીભર લોકો પોતાનો જ વિશેષ અધિકાર માનીને બેઠા હતા. ભ્રષ્ટાચાર પર વારથી તેમની અકળામણ વધી ગઈ. કોર્ટ-કચેરીમાં તેમને હાજર થવું પડ્યું તો તેમને પણ તકલીફ થવા લાગી.’